A BIZOTTSÁG 2205/2004/EK RENDELETE
(2004. december 21.)
az alkohol fogyasztási adó alóli mentesség céljából történő teljes denaturálására szolgáló eljárások kölcsönös elismerésére vonatkozó 3199/93/EK rendeletet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az alkoholra és az alkoholos italokra vonatkozó fogyasztási adók szerkezetének harmonizálásáról szóló, 1992. október 19-i 92/83/EGK tanácsi irányelvre (1) és különösen annak 27. cikke (4) bekezdésére,
tekintettel a fogyasztási adók bizottságának véleményére,
mivel:
(1)
A 92/83/EGK irányelv 27. cikk (1) bekezdés a) pontjában foglaltak alapján a tagállamok kötelesek a teljes mértékben denaturált alkoholt mentesíteni a fogyasztási adó alól az egyes tagállamok által megszabott követelmények alapján, amennyiben a fenti követelményekre vonatkozóan az előírt értesítés és tudomásulvétel megtörtént a fenti cikk (3), illetve (4) bekezdésében megállapított feltételeknek megfelelően.
(2)
Olaszország néhány változtatást közölt a Bizottság a 3199/93/EK rendeletében (2) engedélyezett denaturálási folyamatokkal kapcsolatban.
(3)
A Bizottság 2003. november 26-án továbbította a fenti közleményt a többi tagállam részére.
(4)
Az előírt határidőn belül a Bizottság és egyik tagállam sem kérelmezte, hogy az ügyet a Tanács elé terjesszék, tehát úgy tekintendő, hogy a Tanács a 92/83/EGK irányelv 27. cikke (4) bekezdése alapján - 2004. január 26-i hatállyal - engedélyezte az Olaszország általi értesítésben foglalt denaturálási folyamatokban eszközölt változtatásokat.
(5)
Tehát a 3199/93/EK rendelet ennek megfelelően módosítani kell.
ELFOGADTA EZT A RENDELETET:
1. cikk
A 3199/93/EK rendelet mellékletében az Olaszországra vonatkozó bekezdés helyébe a következő szöveg lép:
„Olaszország
A denaturálandó etil-alkohol legalább 83 % térfogatszázalékban mért etil-alkohol tartalommal kell hogy rendelkezzen, továbbá az EC-alkoholmérővel térfogatszázalékban mérve legalább 90 %-os erősségű kell hogy legyen. Vízmentes hektoliterenként hozzáadandó:
a)
125 gramm tiofén;
b)
0,8 gramm denatonium benzoát;
c)
3 gramm CI Reaktív Vörös 24 (vörös színezőanyag) 25 % tömegszázalékos oldata;
d)
2 liter metil-etil-keton.
Az összes összetevő teljes oldhatósága érdekében a denaturáló keverék az EC-alkoholmérővel mért térfogatszázalékban mérve 96 %-os alatti etil-alkoholban készítendő el.
A denaturálás az a), b) és d) pontban felsorolt anyagok hatására megy végbe. A tiofén és a denatonium-benzoát megváltoztatja a termék organoleptikus tulajdonságait oly módon, hogy annak elfogyasztása lehetetlenné válik, míg a metil-etil-keton - melynek forráspontja (79,6 °C) közel van az etil-alkoholéhoz (78,9 °C) - nehezen távolítható el, és legfeljebb gazdaságtalan technológiákkal. Ez megkönnyíti a pénzügyi hatóságok általi ellenőrzést az esetleges visszaélések felderítése érdekében.
A C.I. Reaktív Vörös 24 célja, hogy jellegzetes vörös színt adjon a terméknek, ezáltal a termék célja azonnal meghatározható.”
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 21-én.